|  |
| --- |
|  |

Sags.nr. TS30302-00030

Dato 22. maj 2014

**Høring om udkast til bekendtgørelse om ændring af bekendtgørelse om transport af våben, eksplosivstoffer, krigsmateriel og krigsammunition m.v. med civile luftfartøjer**

Vedlagt sendes udkast til bekendtgørelse om ændring af bekendtgørelse om transport af våben, eksplosivstoffer, krigsmateriel og krigsammunition m.v. med civile luftfartøjer.

Trafikstyrelsen anmoder om, at eventuelle bemærkninger sendes til Trafikstyrelsen på vores hovedmailadresse på [info@trafikstyrelsen.dk](mailto:info@trafikstyrelsen.dk) og cc. til haja@trafikstyrelsen.dk **senest den 13. juni 2014.**

Eventuelle spørgsmål til udkastet kan rettes til Husna Jahangir på tlf. nr. 4178 0400 eller på mail haja@trafikstyrelsen.dk eller [info@trafikstyrelsen.dk](mailto:info@trafikstyrelsen.dk).

*Bekendtgørelsens indhold:*

* Afskaffelse af en dansk særregel om, at det kræver forudgående tilladelse fra Trafikstyrelsen at transportere eksplosivstoffer i klasse 1.4S.
* Tilpasning af straffebestemmelsen i § 9.

*Økonomiske og administrative konsekvenser:*

Ændringen er alene en administrativ lettelse for luftfartsselskaberne, da de ikke længere vil skulle ansøge Trafikstyrelsen om tilladelse til transport af den pågældende eksplosivstofkategori. Der sker således ingen substantiel ændring i hvilke eksplosiver, der kan transporteres med luftfartøjer. Trafikstyrelsen skal i den forbindelse oplyse, at der ikke er givet afslag på ansøgninger i henhold til den tidligere bestemmelse.

Der vedlægges en fortegnelse over de hørte myndigheder og organisationer.

Høringsmaterialet kan også ses på Høringsportalen på [www.hoeringsportalen.dk](http://www.hoeringsportalen.dk).

Trafikstyrelsens nyhedsbrev indeholder information om udstedte bekendtgørelser, BJ’ere og BL-er. Tilmelding til Trafikstyrelsens nyhedsbrev kan ske på [www.trafikstyrelsen.dk](http://www.trafikstyrelsen.dk)

Udstedte bekendtgørelser, BJ’ere og BL-er kan endvidere ses på Trafikstyrelsens hjemmeside på adressen [www.trafikstyrelsen.dk](http://www.trafikstyrelsen.dk) under Lovstof.

Det tilføjes, at Trafikstyrelsen normalt ikke orienterer hørte parter, når en bekendtgørelse, BJ eller BL er blevet udstedt.

Med venlig hilsen

Ina Josefine Jochimsen

Fuldmægtig